מייקל ג'קסון, כוכב הפופ המנוח, שהלך לעולמו ביוני 2009, "הרוויח" בשנה האחרונה כ-275 מיליון דולר, יותר מכל המפורסמים המתים שנמצאים אחריו ברשימה מיוחדת שפרסם המגזין הכלכלי היוקרתי "פורבס". המגזין טוען כי רווחים אלה גדולים מסכום הרווחים של ארבעה כוכבים חיים ביחד - ליידי גאגא, מדונה, ביונסה וג'יי זי, שפארו בקיץ האחרון את רשימת הכוכבים המרוויחים שלו.
ג'קסון, שכאשר מלאה שנה למותו דווח כי גרף כבר למעלה מ-700 מיליון דולר מאז החזיר נשמתו לבורא, המשיך בשנה האחרונה לפי המגזין להוות מקור הכנסה משמעותי עבור יורשיו. הסרט שנעשה עליו אחר מותו, אוספי הלהיטים, האלבומים - כל אלה המשיכו השנה להימכר היטב וכך גם התמלוגים שזרמו מהם.
במקום השני ברשימה היוקרתית נמצא "המלך" אלביס פרסלי, שמת כבר יותר מ-30 שנה. אלביס (שבתו, אגב, היתה נשואה לג'קסון) הרוויח בשנה האחרונה "רק" 60 מיליון דולרים. השם הבולט הנוסף של מוזיקאי בצמרת הרשימ הוא שמו של ג'ון לנון, מנהיג הביטלס המנוח, שהשנה צוינו 70 להולדתו ו-30 להירצחו. לנון היה "שווה, השנה כ-17 מיליון דולר - לא רע בכלל.
את העשירייה הפותחת סוגר המוזיקאי ריצ'ארד רוג'רס. ג'ימי הנדריקס הגדול חולק ת המקום ה-11 עם שחקן הקולנוע סטיב מקווין.